《题石窟（寺魏孝文所置）》
唐代·宋昱

梵宇开金地，香龛凿铁围。影中群象动，空里众灵飞。

檐牖笼朱群，房廊挹翠微。瑞莲生佛步，瑶树挂天衣。

邀福功虽在，兴王代久非。谁知云朔外，更睹化胡归。

作者简介：（?—756）唐人。能诗。玄宗天宝元年，为监察御史，考吏部选人判，取舍不公。次年，坐贬桂阳尉。杨国忠兼领山南西道采记处置使，引为佐。天宝末，官至中书舍人，知选事。安史之乱时，为乱兵所杀。